EASIT: Formació en Accés Fàcil per a la Inclusió Social
Unitat 1, Accessibilitat als mitjans;
punt 1, Diversitat humana;
vídeo sobre "Diversitat humana".
Soc Anna Matamala, de la Universitat Autònoma de Barcelona
i en aquesta curta presentació definiré
alguns conceptes relacionats amb la diversitat humana.
Tots som únics.
Tots tenim diferències individuals.
Podem entendre la diversitat humana com diferències importants
entre grups, relacionades amb factors com l'etnicitat,
la cultura, el gènere, l'orientació sexual,
l'estat civil, la llengua materna,
la situació socioeconòmica,
l'edat, les capacitats físiques i mentals,
les creences religioses, polítiques
o l'origen nacional, entre molts altres.
Aquestes categories no són sempre fixes
i les definicions de diversitat poden adoptar
una perspectiva més àmplia o limitada.
Us convido a llegir un capítol titulat
"Social and psychological perspectives on diversity",
de Lilian Otaye-Ebede i Loliya Akobo.
Es va publicar el 2020 a la segona edició del llibre
"Managing diversity and inclusion",
editat per Jawad Syed i Mustafa Ozbilgin.
Les autores expliquen
que el factor que unifica totes les definicions
de diversitat humana
és el concepte de diferència.
Diuen, i cito:
"la diversitat es pot definir com una varietat
de diferències visibles i no visibles
(p. ex., de gènere, ètniques, de classe social,
d'edat, de religió)
inherents als individus i als grups.
No obstant això, si s'avalua la recerca actual sobre diversitat
s'ha donat més importància als grups socials
que històricament han estat objecte de discriminació
per gènere, edat, etnicitat,
raça, discapacitat, orientació sexual
i per això s'han protegit amb lleis arreu del món".
Les mateixes autores
aporten idees interessants sobre quatre conceptes
quan es treballa amb grups socials diferents.
Resumiré aquests conceptes clau.
El primer són els estereotips.
Els estereotips es consideren, cito:
"generalitzacions esbiaixades sobre un grup social".
Es relacionen amb la cognició.
Els aprenen de formes diferents
(p. ex., en la comunicació
amb els pares i companys, als mitjans)
i costen de canviar.
Les autores que he citat posen un exemple en què decidim
que "els nens amb ulleres són estudiosos i dolents en l'esport",
o que "les dones rosses no són intel·ligents".
Això són estereotips.
El segon és el prejudici.
En una definició clàssica, Allport el defineix
com, cito: "una antipatia basada
en una generalització errònia o inflexible".
Sovint, els prejudicis es basen en estereotips
i afecten com
ens comuniquem i ens comportem amb els altres,
com pensem.
Per la nostra opinió d'un grup, a causa d'un estereotip,
desenvolupem una emoció negativa cap a un grup social,
desenvolupem un prejudici.
Per exemple, a algunes persones pot ser que no els agradi algú
amb una orientació sexual concreta.
El tercer concepte és el biaix inconscient.
Sense ser-ne conscients,
podem afavorir a qui se'ns assembla
o comparteix valors similars en detriment a altres que no.
L'últim concepte és la discriminació.
La discriminació es relaciona amb la conducta.
Quan es desfavoreix a persones
per la seva vinculació a un grup
(per edat, capacitats físiques i mentals, etnicitat, etc.)
es produeix la discriminació.
Aquesta discriminació pot ser directa o indirecta,
i pot tenir formes múltiples.
Faré referència a dos exemples de Lilian Otaye-Ebede
i Loliya Akobo que surten al seu capítol.
Quan un home i una dona
tenen les mateixes capacitats per una feina
i el treball s'ofereix a l'home perquè el personal és masculí
i es creu que encaixarà millor.
Això seria discriminació directa.
Un altre exemple seria quan una institució d'educació superior
no permet l'entrada de gossos a les seves instal·lacions.
Això pot ser una discriminació indirecta
a les persones amb pèrdua de visió amb un gos pigall.
La discriminació a les persones amb discapacitats
s'anomena capacitisme.
Michelle Nario-Redmon, al llibre
"Ableism: The Causes and Consequences of Disability Prejudice",
publicat el 2020,
considera que, malgrat les moltes definicions de capacitisme,
es podria definir simplement com, cito:
"prejudici i discriminació a individus
perquè se'ls classifica com a discapacitats
amb independència que la discapacitat sigui física o mental,
visible o invisible".
Des d'un punt de vista teòric, la bibliografia és extensa
i estic convençuda que trobareu lectures interessants
per aprofundir i comprendre aquests conceptes.
M'agradaria acabar fent referència a dos documents clau.
La Declaració Universal dels Drets Humans, Article 2:
"Qualsevol persona pot prevaler-se dels drets i llibertats
que aquesta declaració proclama, sense cap distinció
de raça, de color,
de sexe, de llengua, de religió,
d'opinió pública o d'altra mena,
d'origen nacional o social,
de fortuna, de naixement o de qualsevol altra.
Hom no farà tampoc cap distinció fonamentada
en l'estatus polític, administratiu i internacional
del territori del qual depengui jurídicament la persona,
sigui un país independent, com si està sota la tutela, autònom
o que estigui sotmès a qualsevol limitació de sobirania".
També citaré la Convenció de l'ONU
sobre els Drets de Persones amb Discapacitat, article 5:
"Els estats part prohibiran qualsevol discriminació
per motius de discapacitat
i garantiran a totes les persones amb discapacitat
protecció legal igual i efectiva contra qualsevol tipus de discriminació".
Espero que la presentació us serveixi per reflexionar.
Presentació preparada per Anna Matamala,
de la Universitat Autònoma de Barcelona.
Podeu posar-vos en contacte a Anna.matamala@uab.cat.
Imatges.
Font: pixabay.com,
publicdomainvectors.org.
Llicència: llicència Pixabay, CC0.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social